Yrkesopplæringsnemnda skal ha sin egen administrasjon med faglig og administrativ leder i direkte instruksjonsforhold til nemnda. Sekretariatet kan inngå som en større organisatorisk enhet i fylkeskommunen, men må da kunne identifiseres i form av en avdeling/seksjon innenfor denne enheten. Fylkeskommunen forbereder saker til nemnda, og nemnda skal uttale seg i alle saker av betydning for fag- og yrkesopplæringen før fylkeskommunen fatter vedtak i saken (§ 4-8).